# டேனியல் பெர்ல்

## பெர்ல் வீடியோ

பிப்ரவரி 21, 2002 இல், *த ஸ்லாட்டர் ஆஃப் த ஸ்பை-ஜர்னலிஸ்ட், த ஜீவ் டேனியல் பெர்ல்* என்று தலைப்பில் ஒரு வீடியோப்பதிவு வெளியானது. அந்த வீடியோவில் பெர்லின் முடமாக்கப்பட்ட உடல் இடம்பெற்றிருந்தது, மேலும் அது 3 நிமிடங்கள் 36 நொடிகள் ஓடக்கூடியதாக இருந்தது.  
வலது புறத்தில் புகைப்படங்கள் தோன்றுவதுடன், அரேபிய எழுத்துகளில்: "என்னுடைய பெயர் (டேனியல் பெர்ல்), நான் ஒரு யூத-அமெரிக்கன்..." என்று ஆரம்பித்திருந்தது, அதில் இடம் பெற்ற வரிகளின் ஆங்கில மொழிபெயர்ப்பின் தமிழாக்கம் பின்வருமாறு ** :
- "என்னுடைய பெயர் டேனியல் பெர்ல். நான் அமெரிக்க ஐக்கிய நாடுகள், கலிபோர்னியா, என்சினோவில் இருந்து வந்த யூத அமெரிக்கன்."
- "என்னுடைய தந்தை வழிக் குடும்பமான ஜியொனிஸ்டில் இருந்து நான் வந்தேன்."
- "என் தந்தை ஒரு யூதர், என்னுடைய தாயார் ஒரு யூதர், நானும் ஒரு யூதன்."
- "என்னுடைய குடும்பம் ஜூடாயிசத்தைப் பின்பற்றுகிறது. நாங்கள் குடும்பமாகப் பலமுறை இஸ்ரேல் சென்று வந்துள்ளோம்."
- "அங்கு நேய் பிராக் என்ற சிறு நகருக்கு நாங்கள் செல்வோம், அங்கு என்னுடைய தாத்தா செய்ம் பெர்ல் பெயரில் ஒரு தெரு இருக்கிறது, அவர் அந்த சிறு நகரை நிறுவியவர்களுள் ஒருவர்."  
பெர்லின் தந்தையின் கூற்றுப்படி, அவர் பேசியதில் வெளிப்படுத்தப்பட்டிருக்கும் இறுதி வார்த்தைகள் இப்போதைய குடும்ப உறவினர்களுக்கு வெளியே பலருக்குத் தெரியாத ஒன்றாகும், அதனால் கட்டாயப்படுத்தி அதனை அவர்கள் இவரிடமிருந்து பெற்றிருக்க வாய்ப்பில்லை என்றார். பெர்லின் தந்தை அவரது மகன் இதனைக் கூறுவதற்குத் தேர்ந்தெடுத்தது அவரது குடும்பத்திற்கு சொல்வதற்கான குறியீட்டுச் செய்தியாக இருக்கும் என நம்புவதாக தெரிவித்தார், அதாவது அதில் அவர் மிகவும் இயல்பாக இருக்கிறார், மேலும் எந்த சார்புமின்றி அவரது சொந்த வார்த்தைகளில் பேசுகிறார்.  
அந்த வீடியோவின் இரண்டாவது பகுதியில் பெர்ல் அவரைக் கடத்தியவர்களின் கோரிக்கைகளைத் தெரிவிப்பதாக இருந்தது. அதற்குப் பிறகு உருதுவில் படவிளக்கம் தரப்பட்டிருந்தது. இறந்த முஸ்லீம்களின் புகைப்படங்கள் மற்றும் அது போன்ற காட்சிகள் பெர்லின் உருவத்திற்கு வலது புறம் காண்பிக்கப்பட்டது. அதில் காண்பிக்கப்பட்ட மற்ற புகைப்படங்கள், அமெரிக்க அதிபர் ஜார்ஜ் டபில்யூ. புஷ், இஸ்ரேலியப் பிரதமர் ஏரியல் ஷாரோனுடன் கை குலுக்குதல், இஸ்ரேலிய பாதுகாப்புப் படையினால் கொல்லப்பட்டதாக கூறப்பட்ட பாலஸ்தீனச் சிறுவன் முகமது ஆல்-டுரா உட்பட பாலஸ்தீனக் குடிமக்கள் இஸ்ரேலியப் போர் வீரர்களால் கொல்லப்பட்ட காட்சிகள் கொண்ட புகைப்படங்கள் போன்றவை இடம்பெற்றன.  
அந்தக் காணொலியில், சுமார் 1 நிமிடம் 55 நொடிகள் ஓடிக்கொண்டிருக்கும் போது பெர்லினின் கழுத்துப்பகுதி பிளவு பட்டிருப்பதுடன் அவரது உடல் இடுப்புப்பகுதியில் இருந்து நிர்வாணமாக காண்பிக்கப்பட்டது, அந்த நேரத்தில் அவருடைய உடலில் இருந்து இரத்தம் வெளியேறி அவர் மரணமடைந்திருக்க வேண்டும். ஒரு மனிதன் பின்னர் பெர்லின் தலையைத் துண்டிக்கும் காட்சி இடம்பெற்றது.  
பெர்லின் தலைக்கு அருகில் பல உருவப்படங்கள் காண்பிக்கப்பட்டன. அந்த வீடியோவின் இறுதி 90 நிமிடங்கள் அவர்களது கோரிக்கைகளின் பட்டியல் பெர்லின் துண்டிக்கப்பட்ட தலையின் முடியை ஒரு மனிதன் பிடித்து வைத்திருப்பதன் பின்னணியில் ஓடியது.  
ஆங்கிலத்தில் இடம்பெற்றிருந்த அதன் தமிழாக்கம் பின்வருமாறு:  
: பாகிஸ்தான் அரசுரிமையின் மறுசீரமைப்புக்கான தேசிய இயக்கம் (NMRPS)  
: நாங்கள் இன்னும் பின்வருவனவற்றைக் கோரிக்கையாக வைக்கிறோம்:  
- கியூபா, குவாடினமோ வளைகுடாவில் அமெரிக்காவால் பிடிக்கப்பட்ட கைதிகளை உடனடியாக விடுதலை செய்ய வேண்டும் [sic].
- பாகிஸ்தானி கைதிகளைப் பாகிஸ்தானுக்குத் திரும்ப அனுப்ப வேண்டும்.
- பாகிஸ்தானில் அமெரிக்காவின் இருப்பை உடனடியாக முடிவுக்குக் கொண்டுவர வேண்டும்.
- பாகிஸ்தான் [sic] ஏற்கனவே பணம் செலுத்திவிட்ட ஆனால் இன்னும் பெறாத F-16 விமானங்களை விநியோகிக்க வேண்டும்.  
: முஸ்லீம் நாடான பாகிஸ்தானில் [sic]அமெரிக்கர்கள் எப்போதும் பாதுகாப்பாக இருக்க முடியாது என்பதை நாங்கள் உறுதியளிக்கிறோம்.  
: மேலும் எங்களது கோரிக்கைகள் நிறைவேற்றப்படாவிட்டால் இந்தக் காட்சிகள் மீண்டும் மீண்டும் தொடரும்...